Muzeo de Scienco kaj Industrio (Ĉikago)

La Muzeo de Scienco kaj Industrio (; akronime MSI) situas en Ĉikago, Ilinojso, Usono, en la distrikto Hyde Park apud Lago de Miĉigano. 

La muzeo estas loĝigita en la antaŭa Palaco de Belartoj de la 1893-datita Monda Kolumbia Ekspozicio. La muzeo estis malfermita en 1933 okaze de la ekspozicio Centjariĝo de la Progreso.

La mono por malfermo de la muzeo estis disponigita fare de la prezidanto de la granda podetala ĉeno Sears, Roebuck and Company, Julius Rosenwald. 

Inter la ekspoziciaĵoj de la muzeo estas funkcianta karbominejo, la germana submarŝipo U-505 kaptita dum Dua Mondmilito, modela fervojo, la unua usona pasaĝera dizeltrajno, la Pioneer Zephyr, kaj la kosmoŝipo kiu partoprenis en la spacmisio Apollo 8.

 Ekspoziciaĵoj 
En harmonio kun la ideoj de Rosenwald, multaj ekspozicioj estis dezajnitaj por esti interagaj. Ĉi tiu koncepto estis konservita ĝis hodiaŭ: ekzemple, vi povas promeni tra modelo de la homa koro, lerni pri la historio de la telefono en la Halo de Komunikado, aŭ viziti kopitan karbominejon. La muzeo ankaŭ prezentas la germanan submarŝipon U 505, la nuran submarŝipon kaptitan fare de Usono de Germanio dum Dua Mondmilito, kaj NYC n-ro 999, la unua lokomotivo se temas pri atingi rapidecon de 100 mejloj je horo (mph) = 160 km/h.

La Henry Crown Spaca Centro, nomita laŭ grava donacanto Henry Crown, permesas rigardeton en la komandmodulon de la misio Apollo 8 kaj montras kopion de kosmopramo.

Portempaj ekspozicioj inkludis objektojn savitajn de la Titanic en 2000. En la Muzeo de Scienco kaj Industrio estis ankaŭ gasto la vojaĝa ekspozicio Body Worlds de Gunther von Hagens. Body Worlds 2 estis ekspoziciita tie ĝis la fino de aprilo 2007, sekvita fare de Body Worlds of Animals en septembro 2013.

 Galerio 

 Referencoj 

 Eksteraj ligiloj 

 Muzea retejo
 Reklamvideoj kaj novaĵetoj 
 Alta-rezoluciaj 360° panoramoj kaj bildoj ĉe Universitato Kolumbia

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Sciencaj muzeoj en Usono
Kategorio:Industriaj muzeoj